Sok maffiózónak van beceneve
valamilyen tette vagy szokása miatt.
Ha szereti a banánt, Joey Bananasnak hívják.
Rám a Sally Ubatz nevet ragasztották,
mert olaszul azt jelenti, hogy pazzo, őrült.
Mert őrült dolgokat műveltem.
31 éves koromban kaptam egy feladatot a maffiától.
Le kellett mennem Floridába, átadni egy üzenetet egy fickónak,
aki lefeküdt az egyik tag feleségével.
Elrepültem Floridába. Találkoztam egy sráccal,
adott egy UPS-egyenruhát, egy teherautót, és odamentem a házhoz.
Bekopogtam.
Egy kis doboz volt nálam. A barátnő nyitott ajtót.
Félrelöktem, bementem, kést szorítottam a tag torkához,
és odakötöztem a biliárdasztalhoz.
Célzatosan megbünteted.
Levettem a nadrágját.
Megkínozod a kurafit.
Aztán levágtam a golyóit.
Nem személyes ügy volt, hanem üzlet.
Három sarkalatos szabály van a maffiában:
„Nem kavarsz másik tag feleségével,
nem árulsz drogot, és nem működsz együtt.”
Fogd be a kurva pofád!
Folyton jártatod a kurva szádat!
Ez halálos ítélet.
Akkor ennél rosszabbat nem tehettünk.
Két másodpercenként pofázik. Hé, fogd be a kurva szád!
Mindent titokban kellett tartani.
Nem volt szabad elárulni semmilyen információt,
spicliskedni vagy vamzerolni.
Ha rajtakapnak, hogy köpök, én is egy rohadt spicli vagyok.
Aki köp, azt megkínozzák.
Levágják valamijét, megégetik.
Hogy szenvedjen .
Egy kibaszott nyakkendőt kötöttem a nyakára és kinyírtam.
A maffia sokszor szem előtt hagyta a holttestet.
Példát akartak statuálni velük a tiszteletlenségért és hűtlenségért.
Üzenem a kis görénynek,
hogy én, John Gotti, saját kezűleg vágom le a kibaszott fejét.
Te faszszopó!
Levágom a kibaszott fejedet!
ELFOGNI GOTTIT
Az ország egyik legnagyobb bűnszervezetének állítólagos vezetője
bíróság előtt áll New Yorkban.
Az ügyészség vádja John Gotti ellen,
hogy gyilkosságok révén lett a maffia feje.
A nevem Diane Giacalone.
Az 1980-as években helyettes államügyész voltam
New York keleti körzetében.
Nyomoztunk a bűnszervezetek után, nyomoztunk drogügyekben,
rablási ügyekben, nagyjából mindenben.
És 1985-ben vádat emeltünk
John Gotti és a Gambino család nyolc tagja ellen.
ÁLLÍTÓLAGOS MAFFIAFŐNÖK
A vád: gyilkosság, tiltott szerencsejáték, uzsora,
VÁDEMELÉS
és kamion-eltérítés.
A tét a személyes szabadsága és állítólagos pozíciója
az ország legbefolyásosabb bűnszervezetének az élén.
Johnra koncentráltunk. Próbáltuk kitalálni a legjobb stratégiát.
FBI ÜGYNÖK - GAMBINO-OSZTAG
De egyszer csak kiderült, hogy Diane vádat emel ellene.
Hát, egy kicsit mind meglepődtünk.
Az FBI-nak nem volt köze ahhoz a nyomozáshoz.
Mi külön vizsgáltuk Gottit.
FBI - KOORDINÁCIÓS VEZETŐ
Sok konfliktus alakult ki emiatt.
Csak mi tudtunk vádat emelni ellene.
Így ránk hárult a feladat, hogy lebuktassuk.
Volt elég bizonyítékunk,
hogy elítéltessük Gottit és bandáját.
A vádak alapja az a 18 éves időszak,
amikor Gotti maffiakapitány volt, mielőtt a család feje lett.
Ha elítélik, 20 év börtönt is kaphat.
1978 SZEPTEMBERE
MÁSODIK TÁRGYALÁS 1. NAP
A bíróság előtt óriási volt a zűrzavar.
Tapintani lehetett a feszültséget.
FOX NEWS TUDÓSÍTÓ
Sosem volt még olyan ügyem, ami ekkora médiaszenzációt keltett.
WCBS TUDÓSÍTÓ
Elképesztő szereposztás.
Ott volt John Gotti.
Ön az új családfő?
Otthon. A saját családomé.
- Ez az egyetlen családja? - És a Gambino család?
Ott volt Diane Giacalone.
Több ügyész sem vállalta az ügyet. De egy igen: Diane Giacalone.
Helyi lány, aki a rosszfiúk nyomába eredt.
- Jó reggelt, Mr. Cutler! - Jó reggelt!
Ott volt Gotti ügyvédje, Bruce Cutler.
- Ki a védence? - John Gotti.
Egy brooklyni srác, aki láthatóan odavolt ezért a férfiért, John Gottiért.
Bruce Cutler. Kész röhej volt,
szerintem kurvára John Gotti akart lenni.
Utánozta az öltözködését,
lekezelt velünk és puszit adott, mint egy maffiózó.
És volt egy sor másik kitűnő védőügyvéd,
akik az ügyfeleiket védték.
Nálam egy ökölszabály van:
VÉDŐÜGYVÉD
Sosem kérdezem meg a védenceimet, hogy mi történt,
mert őszintén szólva pont leszarom.
Csak az számít, hogy a kormány mit tud bizonyítani.
Erről szól a védőügyvéd munkája.
VÉDŐÜGYVÉD
A nevem Michael Shapiro.
1985 szeptemberében 35 éves voltam,
és a Gotti-ügyön dolgoztam.
AZ USA BÍRÓSÁGA
A főbb vádpontok a RICO-törvényen alapultak.
A RICO a zsarolással befolyásoló és korrupt szervezetek elleni törvény.
A RICO-törvényben az a szép a vád szempontjából,
hogy olyan bűncselekményekre is hivatkozhat,
amelyekért már elítéltek valakit.
1973 - JOHN GOTTI - BROOKLYN - GYILKOSSÁG
A védelem tudta, hogy a kormány soha nem veszített el RICO-ügyet.
A Gotti-ügy egyik vádpontja
Jimmy McBratney meggyilkolása volt Staten Islanden.
Gotti bűnösnek vallotta magát.
Letöltötte a börtönbüntetést.
Így az esküdteknek azt az egy kérdést kellett eldöntenie,
hogy a gyilkosság és a RICO-törvény hatálya alá tartozó többi bűncselekmény
a Gambino bűnszervezet tevékenységét és érdekeit támogatta-e.
És Diane Giacalone ezt próbálta bizonyítani.
Fiatal voltam, csak öt éve dolgoztam az FBI-nál.
Ahogy mondani szokás, majd szétvetett az buzgóság.
A bíróságon a leghátsó sorban ültem.
John felállt, körülnézett a tárgyalóteremben és meglátott.
Nem vagyok egy tökmag. Odaszól és megkérdi: „Hé, te ki vagy?”
Szóval én is felálltam és körülnéztem.
Kérdem tőle: „Hozzám beszél?”
„Ja, ki vagy te?” Mondom: „George Gabriel.
Bruce Mouw osztagában vagyok. Csak a tárgyalást jöttem megnézni.
„Akkor üzenem annak a Bruce Mouw-nak,
hogy kisétálok innen. Ezt nem verik rám.”
Azt feleltem: „Oké.
Tudja mit? Ha így lesz, gratulálni fogok.”
Akkor sok újságíróhoz hasonlóan én sem tudtam,
SZIGORÚAN BIZALMAS
hogy az FBI nem akarta, hogy Giacalone vádat emeljen.
WPIX TUDÓSÍTÓ
Ez feszültséget szült.
A TANÚ NEM TANÚSKODHAT NYILVÁNOSSÁGRA HOZNI TILOS!
Amikor Giacalone vádat emelt Gotti és társai ellen,
köztük volt egy Willie Boy Johnson nevű férfi,
Gotti hű embere is. Kissrác koruk óta jóban voltak.
De ugyanakkor besúgó is volt.
KULCSFONTOSSÁGÚ INFORMÁTOR
Willie Boy Johnson együttműködött az FBI-jal
már évek óta, de senki sem tudta. Nem osztottuk meg senkivel.
IGAZSÁGÜGYI MINISZTÉRIUM
Kértük Diane Giacalone-t, hogy ne emeljen vádat.
Szóltam a főnökeimnek:
„Ha nem csinálunk valamit és nem állítjuk le,
Gotti megöleti Johnsont,
ha kiderül, hogy besúgó volt.”
Willie Boy Johnson nemcsak az FBI besúgója volt,
hanem erőszakos bűnöző is.
Tevőlegesen részt vett több rendkívül erőszakos bűncselekményben,
amit a banda elkövetett.
És nem tudtuk kivonni a vádemelés alól
az ügy veszélyeztetése nélkül.
A tárgyalóteremben Diane Giacalone az FBI legnagyobb rémületére
tájékoztatta a bírót, hogy…
Az egyik vádlottra vizsgálati fogság elrendelését kértük,
mert 15 éve az informátorunk volt.
„Willie Boy”-nak hívják. Ott ül John Gotti mellett,
de távolról sincs közel hozzá.
Mindenki ledöbbent. Gotti ott ült mellette.
Ahogy kiderült… az borzasztó volt.
Willie Boy sok éve velünk volt.
Sok pénzt hozott. Ismerte mind az öt családot.
Mikor kivezették Willie Boyt,
Gotti a tekintetével meg tudta volna ölni.
Nem kötöttem volna életbiztosítást rá
egy biztosító helyében sem.
FELÜGYELŐ NYOMOZÓ
Nem örültünk neki, amit tettünk, de megtettük, amit kellett.
Tudtuk, hogy a várható élettartama nem jó.
Ha van egy besúgónk,
az alku alapvető feltétele, hogy nem fedjük fel a kilétét.
Diane Giacalone ezt semmibe vette.
Ma a bíróságon Diane Giacalone helyettes államügyész
az esküdtekhez szólt nyitóbeszédében…
Diane Giacalone nagyon jó nyitóbeszédet mondott a tárgyaláson.
Lenyűgöző volt.
AMERIKAI EGYESÜLT ÁLLAMOK KONTRA JOHN JOSEPH GOTTI
A McBratney-gyilkossággal kezdtük,
mert ez megmutatta, hogyan került hatalomra John Gotti.
Aztán sorra vettem a többi vádpontot.
Végigmentünk az uzsorázáson, a kamion-fosztogatáson,
a tiltott szerencsejátékokon.
Giacalone szerint több bűncselekmény, amelyért a többi vádlott
már letöltötte büntetését, nem elszigetelt eset volt,
hanem a bűncselekmények elkövetésére való összeesküvés része.
Mikor leültem, elégedett voltam, szerintem jól végeztem a dolgomat.
Valószínűleg akkor éreztem magam utoljára otthon a bíróságon.
Gotti ügyvédje, Bruce Cutler azonnal támadásba lendült.
Bruce Cutler keresztre feszítette.
Bruce azt mondta az esküdteknek,
tekintsenek úgy a vádakra, mintha romlott pörkölt lenne.
És azért emlékszem erre, mert ezt én írtam neki.
Azt mondta: „Nem lehet ehető pörköltet készíteni
ennyi romlott és büdös alapanyagból, bármennyi ideig főzzük.”
Sőt, a nyitóbeszéde közben Bruce Cutler csak…
Felkapta a vádiratot,
mondván, hogy ez csak szemét,
és eltépte. Nagyon teátrális húzás volt.
Az esküdtek megbabonázva nézték. Ő meg…
Kidobta a vádiratot a szemetesbe ott a tárgyalóteremben, azzal, hogy…
„Ez a vádirat ide való, a szemétbe.”
Micsoda körítés! Micsoda dráma!
Mindenki ledöbbent.
Diane ügye sok besúgót érintett. Ez mindig nagyon rizikós.
Nem átlagemberekről volt szó.
Szervezett bűnözésről beszélünk.
Ki más tanúskodik egy maffiaperben?
Én tanúskodtam elsőként az 1987-es John Gotti-perben,
és én voltam a koronatanú.
1984-ben letartóztattak 110 gramm kokainnal.
Egymillió dollár óvadékot szabtak ki.
MAFFIÓZÓ
Nyáron a nejem bejött hozzám a börtönbe.
A két fiam a látogatóterem előtt várt.
Mikor kiment, láttam, hogy mindkét gyerek sír.
Akkor döntöttem el, hogy besúgó leszek.
Kiszállok ebből az életből. Nem akarom tovább kínozni őket.
Végül egy nap telefonáltam, hogy együtt fogok működni a kormánnyal.
Nem sejtettem, hogy két év múlva
ők fognak felhívni, hogy tanúskodjak John Gotti ellen.
Sal Polisi sokat tudott a maffia dolgairól.
És el is mondta, méghozzá jól.
Okos ember. Világosan beszélt.
Aztán Bruce felállt, és… Valaki a „Brucifix” szót suttogta,
ami szuperül érzékelteti, hogy ment oda feltenni a keresztkérdéseket.
Bruce Cutler hét napon át mindennap folyamatosan támadott.
Nekem esett, aljas trógernek, gyáva kutyának nevezett.
És előásott rólam dolgokat.
Hogy hány nővel voltam egy éjjel, és hogy levágtam egy fickó golyóit.
Be kellett vallanom, ami igaz volt.
John Gotti a vádlottak közt ült, a sor végén.
És a jobb kezét az asztal alá csúsztatta, mintha egy pisztolyt fogna.
Értettem a célzást.
„Ki fogunk nyírni.”
Sal Polisin kívül
még jó néhány tanúra számított Diane Giacalone.
Lefizetett tanúk, hamis tanúzáson kapott tanúk,
tanúvédelem alatt álló tanúk, drogot áruló tanúk,
tanúk, akik embert öltek.
AMERIKAI EGYESÜLT ÁLLAMOK KONTRA JOHN GOTTI
Némelyikük a leghiteltelenebb tanú volt, aki létezik.
Az alvilági alakok igazi állatkertje.
James Cardinali fő tanú John Gotti ellen.
És mindegyikük tanúskodott,
de mindegyik hiteltelenebb, mint a másik.
Cardinali beismerte, hogy nem akart tanúskodni,
de ez jobb, mint a villamosszék Floridában, ahol embert ölt.
A vád második tanúja Dominick LoFaro volt.
Dominick LoFaro ma beismerte,
hogy eredetileg hazudott a hatóságoknak.
Először azt mondta, több, mint 15 embert ölt meg.
Ma viszont azt, hogy csak kettőt.
Tulajdonképpen inkompetensnek állítottak be minket.
Ma nem volt jó napja a vádnak John Gotti ügyében.
Egy Matthew Traynor nevű bankrablót szólítottak.
És Gotti ellen kellett volna tanúskodnia.
Matthew Traynor problémás tanú volt, viszont hasznos.
Csak aztán már nem bíztam benne.
Olyasmiket kezdett mondani, aminek nem volt semmi értelme.
Ekkor úgy döntöttünk, hogy nem szólítjuk tanúként.
Igazából a vádlott mellett tanúskodott,
és azt állította, hogy Diane Giacalone megpróbálta megvesztegetni.
Kaptam drogokat, amit kértem. És alkoholt.
Azt is mondta, hogy Giacalone az alsó fiókjából adott neki egy bugyit,
hogy kielégítse magát vele.
Perverz szexuális kielégüléshez segített.
Matthew Traynort később hamis tanúzás miatt elítélték.
Megkérdeztem a kollégámat,
hogy szerinte ezt a szarságot melyik épeszű esküdt hinné el.
New Yorkban nem szokás,
hogy az ügyészek nyilvánosan nyilatkoznak a sajtóban.
A védőügyvédeket viszont ezért fizetik.
Bruce profibban bánt a médiával,
mint bármelyik védőügyvéd, akivel pereskedtem.
Tudta, hogyan kell felhasználni és szórakoztatni a sajtót.
Nem örülök, hogy látom, Geraldo. Nem vagyok a rajongója.
John Gottinak saját média- és PR-csapata volt,
mint a Fehér Ház szóvivőjének.
Bruce Cutler ügyvéd szerint
a kormány nem szereti a jól öltözött szerencsejátékosokat,
mint John Gotti.
Nem is tudtam, hogy elítélem a jól öltözött embereket.
Azt hittem, jómagam is az vagyok.
Bruce Cutler folyton azt hajtogatta, hogy a kormány mindenáron
rács mögé akarja juttatni Gottit.
Cutler szerint a kormánynak az a célja, hogy elkapja Gottit.
Remélték, hogy az esküdtek hallják ezt,
a közvélemény is hallja ezt,
és az esküdtek családja is hallja ezt.
Mindez csak tovább erősítette John Gotti imázsát…
Mindig is tiszteletre méltó tagja volt a közösségnek.
…és az emberek bedőltek neki.
Nehéz elhinni, amiket mondanak róla.
Milyen Keresztapa? Csak egy jó ember.
Jó estét! Itt a CBS esti híradója,
Dan Rather vagyok.
Pénteken hozták meg az ítéletet.
Jól emlékszem, hol hallottam, mikor kihirdették.
OCTF KÜLÖNLEGES NYOMOZÓ
Egy New York-i parkban, az All News 88 rádión.
Az utcán járőröztünk a társammal. A kocsiban voltunk.
És hallottuk, hogy a rádióban bemondják a hírt…
John Gottit az esküdtszék felmentette
az összeesküvés és zsarolás vádja alól.
Nem találták bűnösnek egy vádpontban sem.
Hitetlenkedés.
Főleg ez volt, amit éreztem.
Hitetlenkedés.
Úgy éreztem, mintha megvertek volna. Fizikailag összevertek volna.
Belesajdult mindenem.
Az eredmény súlyos vereség a kormány harcában
a bűnszervezetek ellen.
Gotti úgy vonult ki a bíróságról, mint egy sztár.
Hogy érzi magát, Mr. Gotti?
A hat hónapos tárgyaláson a kormány nem tudta bizonyítani a vádakat.
- Milyen érzés? - Meglepődött?
Teljesen ledöbbentem.
Ez volt az első alkalom, hogy a védelem nyert egy RICO-ügyben.
Isten áldja Amerikát!
A felmentés a helyes ítélet.
Mindketten számítottunk rá. És nagyon örülünk neki.
Amikor kimondták, hogy nem bűnös,
mindenki azt mondta, hogy Bruce Cutler a legjobb ügyvéd.
De nem az ő érdeme volt.
GOTTI KÖZELI ISMERŐSE
Azért nyertek, mert valaki 60 000 dollárt fizetett egy esküdtnek.
Az esküdteket utána rendőrbírók vitték haza limuzinokkal.
Mondtam Diane Giacalone-nak:
„Nem hiszem el, hogy az esküdteket limókkal
fuvarozzák haza mindenfelé Brooklynban.
A maffiózók nem hülyék. Követik őket.
John Gotti le fog fizetni valakit.”
Mire azt felelte: „Sal, túl sok krimit néz a tévében.”
Én meg nevettem.
Mikor felmentették, azt mondtam: „Meg is csinálta.”
John Gottinak volt oka a mosolyra,
miközben átvágott az otthona előtti kamerák tömegén.
Csak később tudtam meg, hogy van egy korrupt esküdt.
Sok jelet nem vettem észre.
Nem vettem észre, hogy John Gotti sosem volt ideges.
Soha.
Nem is lehetett volna kedélyesebb. Tudta, hogy nem ítélhetik el.
És ami rendkívül rizikós védelmi stratégia lett volna
bármely más vádlott számára, neki csak poén volt.
Mikor kimondták, hogy „nem bűnös”, nagy bulit csaptunk.
Mondtam a társamnak,
hogy menjünk a Bergin Klubhoz.
Olyan volt, mint egy maffiagyűlés. Megláttam Gottit.
Egyenesen odamentem hozzá, és azt mondtam:
„Biztos nem emlékszik rám. George Gabriel.
Mondtam, hogy gratulálni fogok. Gratulálok!
Még találkozunk.”
Ezzel a lendülettel kimentem, és távoztunk.
GOTTI: AMERIKA KEDVENCE
A tárgyalás után vett egy hajót.
A hátulján pedig ott virított a neve: „NEM BŰNÖS”.
A kormány szerint John Gotti hidegvérű gyilkos,
a legkegyetlenebb és legbefolyásosabb maffiavezér Amerikában.
Mindenhova követték a paparazzók.
Akkor miért olyan népszerű?
A bűnöző maffiavezérből
New York-i híresség lett.
Gotti nagymenő lett.
A Time magazin felkérte Andy Warholt,
hogy készítsen portrét róla a címlapra.
A MAFFIA A VÁDLOTTAK PADJÁN
Vannak, akik hősies dolgokat tesznek a hazáért,
mégsem szerepelnek a Time címlapján. De egy maffiafőnök igen.
Mr. Gotti majdnem ugyanolyan híres pompás öltönyeiről,
mint arról, hogy az alvilág egyik vezére.
Erről kapta a becenevét.
Úgy hívják: „a Délceg Don”.
Gotti miatt filmsztárok lettünk, mert mindenki ránk akart hasonlítani.
A hírességek velünk akartak lógni.
KÁBÍTÓSZER
Együtt kokóztam Andy Warhollal. Együtt kokóztam David Bowie-val.
Bíztak bennünk. Tudták, hogy nem adjuk le a drótot a bulvárlapoknak.
És hogy jó a kokónk.
Eszméletlen jó volt. Dőlt a pénz, mindig volt valami felhajtás,
nőtt a presztízsünk, körülvett a csillogás.
Egy este Gottit kísértem.
Brooke Shields a zsebébe dugta a telefonszámát a Club A-ben,
de John eltépte. Kérdem: „Mi a faszt csinálsz?”
Mire ő: „A lányom lehetne.”
Én meg: „Akkor add ide a számát!”
Most egy kicsit élcelődünk
Amerika leghíresebb keresztapáján,
a New York-i „Délceg Don” John Gottin.
Amikor meglátták a tévében a 2000 dolláros öltönyében,
a tökéletes frizurájával, az emberek odavoltak érte.
Sztár lett.
De zárt ajtók mögött egy könyörtelen gyilkos volt.
Ez történt a fickóval, akitől átvette az állást.
Ez teszi a stresszes munka.
A SZERVEZETT BŰNÖZÉS ELLENI MUNKACSOPORT
John Gotti kettőből kettő ügyben nyert.
A Diane Giacalone-per elsősorban besúgók vallomására épült.
A következőt a lehallgatásra kellett alapozni,
amelyben John Gottit a saját beszélgetései buktatják le.
Voltak bizonyítékaink a Bergin Horgász-Vadász Klubból.
Súlyosan terhelő beszélgetések.
Továbbra is bíróság elé akartuk vinni.
Olyan beszélgetéseket vettünk fel, amiket más nem tudott.
AZ OCTF IGAZGATÓJA
Így konkurencia lettünk az FBI-nak.
Vagyis össze kellett kapniuk magukat.
A SZÖVETSÉGI NYOMOZÓ IRODA
Az FBI még nem indított eljárást John Gotti ellen.
Bár tudtuk, hogy miket követett el,
mégis szabadlábon volt.
Ő és mindenki más is tudta,
hogy a kormány újra utána fog menni.
Nem volt más választása.
Amikor bevállalunk egy ilyen kaliberű ügyet,
szorosan együtt kell működnünk az ügyészséggel.
Ebben az esetben a Kelet-New York-ival.
Laura Ward felkészült ügyész volt,
nagyon képzett és okos. Remekül lehetett vele dolgozni.
SZÖVETSÉGI ÜGYÉSZ
Diane Giacalone ügye után az FBI egyből Gottira koncentrált.
Mindenképp el akartuk kapni.
George Gabrielt bízták meg a feladattal, hogy kapja el Gottit.
Nem akartam elsietni.
Tudtam, ahhoz, hogy lecsukjuk - mivel egyszer már legyőzte az FBI-t -,
nagyon jó bizonyítékok kellenek.
Megdönthetetlen, sziklaszilárd bizonyítékok.
George küldetésül tűzte ki, hogy elkapja Gottit,
de nem hibázhatott.
1988 AUGUSZTUSA
Gyűjtöttük az anyagot a Gotti elleni vádhoz, folytattuk a megfigyelést.
Egy nap felhívtak az egyik New Jersey-i osztagtól.
Ma reggel egy férfit kivégzésszerűen megöltek az otthona előtt, Brooklynban.
Az áldozat Wilfred „Willie Boy” Johnson,
aki a rendőrség szerint az állítólagos maffiafőnök, John Gotti társa.
A TERÜLETEN JELÖLETLEN RENDŐRJÁRMŰVEK JÁRŐRÖZNEK
Nem kerülhette el a sorsát. Kész. El kellett intézni.
Johnsont többször is fejbe lőtték az otthona előtt.
Íratlan szabály, hogy nem ölünk meg senkit a háza előtt.
Megkíméljük a feleségét és a gyerekeit.
Ha gyűlölnek valakit, a háza előtt lövik le.
A GAMBINO-OSZTAG VEZETŐJE
Ez egy üzenet.
Sajnálom, hogy megölték. Nagyon sajnálom a családját.
De elkerülhetetlen volt. Aki így él, egyirányú úton megy a végzete felé.
Másnap, miután Willie Boy Johnsont meggyilkolták Gotti emberei…
Jó reggelt, Mr. Gotti!
Gotti kijött a házából. Megkérdeztük:
„Mit gondol Willie Boy Johnsonról? Mi a véleménye?”
„Mit szól hozzá?” Azt felelte: „Egyszer mindenkinek meg kell halnia.”
Pár hónappal azután, hogy főnök lett,
azt az információt kaptuk a besúgóktól, hogy Gotti
a Ravenite Klubba teszi át a főhadiszállását.
CSAK TAGOKNAK
Amikor John átvette a Ravenite-ot, betonig visszabontotta. Ő építette a téglafalat.
Kicsi ablakokat csinált, hogy ne lehessen belátni.
Egy erődöt csinált belőle.
A Ravenite Little Italyben található.
Minden maffiacsalád ott lóg.
Éttermeik vannak. Klubjaik vannak.
Ez az ő grundjuk.
Mi vagyunk a kívülállók.
Nem mehetünk be anélkül, hogy észrevennének.
A helyiek, az itt lakók, mindenki
a maffiózókhoz húzott, nagyon nehéz volt bármit is csinálni.
Munkát adtunk az embereknek. Hálaadáskor pulykát osztottunk.
Együtt nőttek fel velünk, megbíztak bennünk,
és mi segítettünk nekik. A közösségnek.
Ha megkértek valamire, megtettük.
Nem félek. Sőt, biztonságosabb a környék.
- Biztonságosabb? - Bizony.
De miért?
Mindenhol ellopták a kocsimat, csak itt nem.
Ozone Parkban, a Mulberry Streeten
mi a rosszfiúk voltunk, nem a jók.
Ennek ellenére el kellett végezni a munkát. Be kellett szállnom a furgonba.
Volt egy megfigyelőkocsink.
Próbáltunk úgy leparkolni, hogy jó rálátásunk legyen a klubra.
Tiszta a levegő.
Beültünk hátra a kamerákkal, és megvártuk,
míg kezdenek megjelenni az emberek.
Többször is volt olyan, hogy végigmennek az utcán,
megkopogtatták az összes furgont: „Tudjuk, hogy bent vagytok.”
Reméltük, hogy találunk egy jó helyet.
Valami fix helyet,
ahol rá tudom állítani a kamerát a klub bejáratára.
És nem lennénk szem előtt.
Találtunk egy lakást a hatodik emeleten,
két és fél háztömbnyire.
Jó, hogy lett egy megfigyelőhelyünk.
Afféle hadműveleti bázisunk.
A baj meg az, hogy két és fél sarokra volt.
Megkerestem a különleges egységeket.
És szerencsénk volt,
mert az Irodának igazi csúcstechnológiás eszközei voltak.
Nem sokan tudták, hogy létezik. Én sem tudtam.
Műszakilag képzett ügynökként
az egyik fő feladatunk a megfigyelőeszközök tervezése,
kidolgozása és telepítése volt.
FBI - KÜLÖNLEGES EGYSÉG
Azért, hogy bizonyítékot szerezzünk a New York-i maffia
sikeres vád alá helyezéséhez.
A legmodernebb teleszkópos térmegfigyelő berendezéseket szereltük fel.
Ez lehetővé tette, hogy felvegyünk mindent, ami történt
a Ravenite bejáratánál és a szomszédos utcában,
a hét minden napján, a nap 24 órájában.
Az volt a dolog szépsége, hogy két és fél háztömbnyiről videóztunk,
de úgy tűnt, mintha 30 méterre lennénk.
Még télen, este nyolckor is olyan volt,
mintha délután 3 óra lenne.
A megfigyelőállás kamerája
gyönyörű, fekete-fehér képeket adott a fickókról.
Tudtuk, ki volt ott,
milyen ruhában, milyen autóból szállt ki.
Dúskáltunk az információban.
Elképesztő, hogy ilyen technológiánk volt.
1989-től 1990-ig a Ravenite-ban nyüzsgött az élet.
John mindig ott volt az alvezéreivel.
Hihetetlen és óriási segítség volt Gottitól,
hogy minden szerdán este odahívta a capókat,
az összes társukkal és katonájukkal együtt.
Ott volt John Gotti,
Frankie LoCascio,
Sammy Gravano.
Tehát felvázolta nekünk a család szervezeti felépítését.
FŐNÖK: JOHN GOTTI
CONSIGLIERE: SAMMY GRAVANO ALVEZÉR: FRANK LOCASCIO
A maffia elvileg titkos szervezet.
Az, hogy mindenki egy helyen jelenik meg,
fényes nappal, nem mondható titkolózásnak.
John Gotti gengszter volt. Leszarta az FBI-t.
Leszarta, hogy az FBI lefotózta.
Mindenkit kihívott az utcára. Úgy gondolta,
aki ilyen életet él, eljön. Nem rezel be a zsaruktól.
Nem lesz kapitány vagy bizalmi ember, aki otthon bujkál.
Hanem szépen idejön. Én itt vagyok mindennap.
Nem volt okos döntés, de Gotti azt hitte, legyőzhetetlen.
Nemcsak odabent beszélgettek.
Hanem a háztömböt megkerülve, séta közben is.
Kirajzolódtak a hierarchián belüli viszonyok.
Például volt,
hogy John sétálni ment Sammyvel.
Cseperegni kezdett az eső.
És Sammy tartotta az esernyőt John fölé. Nehogy már John fogja, ugye?
Aztán fél-egy méterrel mögöttük mentek a testőrök,
akiknek meg kell védeniük.
Máskor láttuk, hogy valaki odament, hogy üdvözölje Johnt,
és mindig neki köszöntek először.
Tehát ezek apró, árulkodó jelek voltak,
amelyek alapján megállapíthattuk, hogy kinek mi a pozíciója,
hogy ki kicsoda, és milyen közeli vagy éppen távoli
kapcsolatban vannak másokkal.
Ahogy jöttek-mentek az emberek, a besúgóink mondták,
hogy Gotti bent van és bűncselekményekről beszél.
De fogalmunk sem volt, miről volt szó.
Így, ezzel az információval felvértezve kérvényeztük,
hogy poloskát helyezhessünk el a klubban.
Amikor megkaptuk az engedélyt,
visszamentem a különleges egységhez,
hogy kitaláljuk, hogyan valósítsuk meg.
Valójában nem voltak pontos ismereteink arról,
milyen a Ravenite Társasági Klub belső elrendezése.
Ki hol szokott ülni? Hol volt John helye?
Hol voltak az emberei? Hol zajlottak a beszélgetések?
Néha be kell menniük a technikusoknak,
hogy felmérjék a terepet és eldöntsék, milyen készüléket vigyenek oda.
Mert amikor később visszamegyünk,
az éjszaka közepén, a sötétben,
óriási segítség lenne, ha tudnánk,
mi van a teremben és hol.
EGYIRÁNYÚ UTCA
Nyilvánvaló, hogy a bűnüldöző szervek nem sétálhatnak be egy maffiaklubba
fényes nappal.
Ezért valójában behívattuk magunkat.
Méghozzá úgy, hogy kieszközöltünk egy hibabejelentést.
Tulajdonképpen egy kis műszaki problémát okoztunk
a Ravenite egyes telefonvonalain,
ezért valaki a Gambino családból kénytelen volt
kihívni egy New York-i telefonszerelőt.
De ehelyett a Szövetségi Nyomozó Iroda
különleges egységének kedves munkatársai szálltak ki a címre.
Az utcáról mentem be, telefonszerelőként.
Amikor beléptem a Ravenite-ba, rögtön észrevettem,
hogy elég alapvető a berendezés.
Érdekes módon a falra kirakták Mr. Gotti képét
a terem hátsó részében, ahol ülni szokott.
Azt is megfigyeltük,
hogy valamiféle bukméker tevékenység folyik odabent.
Úgy tűnt, hogy egy faxkészüléket csatlakoztattak az egyik telefonvonalra.
Egyértelműen tudtomra adták, hogy jó lenne, ha megjavítanám azt a szart,
méghozzá k. gyorsan, és nagyon hálásak lennének érte.
Sikerült „elhárítani a problémájukat”.
És nagyon örültek.
Az egyik maffiózó odajött és átadott nekem
két vadonatúj, ropogós százdollárost,
amit derék, dolgos szerelőként el is fogadtam.
Elhagytuk a helyszínt. És a Gambino bűnszervezet jóvoltából
aznap az SO1 műszaki egység több tagját
meghívhattam egy pizzára és sörre.
Most már volt információnk, hogy hová kell tenni a poloskát.
A klubban két terem volt.
Johnnak volt egy asztala a hátsó szobában, ahol ülni szokott.
Odament mindenki beszélni vele.
A poloskának a lehető legközelebb kellett lennie az asztalhoz.
Az 1980-as években különleges ügynök voltam az FBI-nál,
és egyike az ország összesen hat speciálisan kiképzett zárfeltörőjének.
Volt egy társam, Ken Reader, a zárak nagymestere.
Kennynek az volt a terve,
hogy megpróbál impresszióval kulcsot másolni a Ravenite-hoz.
A lakatosok körében használatos az impressziós technika
már vagy száz éve.
Szinte művészet.
Betoljuk a nyers kulcsot a cilinderbe, befeszítjük,
így nyomot hagy rajta. Kihúzzuk,
lereszeljük, majd ezt ismételjük.
Végül lesz egy kulcsunk, amivel ki tudjuk nyitni az ajtót.
Ez általában 15 percet vesz igénybe.
…22 Kennynek.
De ebben az esetben Kennynek három vagy négy óra kellett hozzá,
mert valahányszor tiszta volt a levegő, és majdnem az ajtóhoz ért…
Nyolc-három-hét, 8- 2-0.
szóltak neki, hogy nem jó, mert jön valaki.
De mire az éjszaka véget ért,
meg tudta csinálni a kulcsot, és készen álltunk a betörésre.
Miután behatoltunk,
láthatatlanul kellett elhelyeznünk mikrofonokat
adóvevőket, poloskákat, és így tovább.
Különös gondot fordítottunk az elrejtésükre.
Nagyon kellett vigyáznunk, hogy ne lássanak meg,
míg a sötétben dolgoztunk, apró zseblámpával a fogunk közt.
Majd végül csináltunk egy hangpróbát.
Egy, két, há', négy. Négy, három, kettő, egy.
Hallasz, Charlie?
És Charlie a rádión szólt vissza,
hogy tisztán és hangosan.
Szuperül összehangolt munka volt.
Nem semmi.
És két óra múlva ott sem voltunk.
A poloskák elhelyezése után izgatottan mentünk a bázisra felvenni a fejhallgatót,
meghallgatni a felvételeket,
hogy van-e rajtuk valami használható.
Volt elöl egy jégautomata.
Volt elöl egy kávégép.
Minden elképzelhető hang behallatszott.
Tudtuk, hogy jó sokat beszélgetnek.
De abból semmit se hallottunk.
Nem tudtam elhinni.
Semmit sem hallottunk.
Fölöslegesen pocsékoltuk rá az időt és energiát.
Ha a mikrofonok nincsenek jó helyen, a különleges egységet kérdezzük,
hogy lehet-e valahogy javítani a hangon.
Aztán mérlegelni kell, megpróbálunk-e visszamenni.
Vagy egy tucatszor hatoltunk be a Ravenite-ba
14 hónap alatt,
és folyamatosan pakolgattuk a mikrofonokat.
Megigazítottuk a poloskát. Átraktuk az asztal mellé.
Aztán az asztal fölé, a plafonra.
Mindent megpróbáltunk, de az akusztika pocsék volt.
Túl sok ember túl kicsi helyen. Elkeserítő volt,
mert a bázis kameráján láttuk, hogy jönnek-mennek a maffiózók,
és séta közben is beszélgetnek.
Ott volt a poloska, de nem hallottunk egy mukkot sem.
Nem támaszkodhatunk ezekre a szalagokra.
Valamit ki kellett találnunk.
AZ OCTF SZERVEZETT BŰNÖZÉS ELLENI MUNKACSOPORT
Bár hallottuk, hogy az FBI-nak van bent saját poloskája,
továbbra is mindenképp vádat akartunk emelni.
Visszatértünk a régi poloskafelvételekhez,
amiket a Bergin Horgász-Vadász Klubban vettünk fel 1986-ban.
Greg egyik reggel megkeresett.
Újra és újra meghallgatta a Gottinál levő poloskák felvételeit,
és talált valamit, amit senki sem vett észre.
Nagyon izgatott lett.
Ismerni kell Greget ahhoz, hogy tudjuk, ez mit jelent.
Hagyott egy üzenetet.
És este az asztalára tettem egy cetlivel,
hogy muszáj megnéznie az átiratot.
A biztonság kedvéért, ha hazafelé
netán baleset érné, és másnap nem tudná elmondani.
A beszélgetést tehát 1986-ban vettük fel,
egy szakszervezeti vezetőről, aki elment egy Bankárok és Brókerek nevű helyre.
BANKÁROK ÉS BRÓKEREK ÉTTEREM
A Bankárok és Brókerek egy manhattani étterem volt,
és a Gambino család egyik tagjáé.
Szakszervezeten kívüli munkásokat bízott meg a felújításával.
Az asztalos szakszervezet elnöke,
O'Connor, azt hiszem,
reklamált, hogy miért nem szakszervezeti tagoknak adta a munkát.
Mert az asztalos szakszervezetet a maffia irányította.
Aztán fogta magát,
odament, és szétverette a nemrég felújított éttermet.
Az étterem tulajdonosa John Gotti embere,
az egyik katonája volt. A Gambino családnak közbe kellett lépnie.
Az Asztalos Szakszervezet képviselőjére lőttek rá
az irodaház előcsarnokában.
A jelek egy gengszterek közti figyelmeztetésre utalnak.
A beszélgetés erre vonatkozott.
GOTTI HANGJA
John O'Connor.
Azt mondta: O'Connor.
Az áldozat a 49 éves John F. O'Connor volt.
Hat-nulla-nyolc.
Azt mondta: 608. Az a szakszervezet.
Az Egyesült Asztalos Szakszervezet 608-as alapszervezetének alelnöke.
Broadway 1600-valamennyi, 1694, vagy ilyesmi, a Broadwayn.
Nem sokkal hét óra előtt O'Connor belépett ide,
a Broadway és 51. utca sarkán, ahol az irodája van.
És azt mondta…
Adunk a pofájának.
„Adunk a pofájának.”
O'Connort négy lövést kapott az alfelébe.
Hallgattam a felvételt, és remek volt. Egy igazi bomba.
Holnap adunk a pofájának.
Megvolt a bűntény minden eleme.
Holnap adunk a pofájának.
Egyszer csak halljuk, hogy Gottit letartóztatták.
A manhattani ügyészség emberölési kísérlettel vádolja Gottit,
amiért 1986 májusában rálőttek John O'Connor
állítólag korrupt szakszervezeti vezetőre.
Felhívtam egy ismerősömet az FBI-nál,
de azt mondta, Gottit nem tartóztatták le.
„Ha Gottit letartóztatnák, tudnám.”
Ennyi volt, emberek!
De nem tudta.
És azért nem tudta,
mert a New York-i Szervezett Bűnözés Elleni Munkacsoport
saját hatáskörében járt el,
nem fogott össze az FBI-jal.
Az OCTF akarta a babérokat John Gotti börtönbe juttatásáért.
És mivel mi nem tudtunk elég gyorsan vádat emelni,
a manhattani ügyészséghez vitték az O'Connor-ügyet,
és eljárást indítottak.
Ekkorra már szinte verseny lett abból, ki tudja lecsukatni Gottit.
Mondom, mit hallottam.
Körmük szakadtáig küzdenek, hogy ki emeljen vádat ellenem.
Így most már egymással versenyeztek, kié lesz a dicsőség,
hogy vádat emel John Gotti ellen.
Nem nyugszanak, míg sittre nem vágnak.
John Gotti pedig provokálta őket:
„Próbáljatok csak elkapni!”
Azt mondta: „Bekaphatjátok!”
- Készen áll a következő ügyre? - Mindig.
A feliratot fordította: Kwaysser Erika